Document ID: 32011D0743

РЕШЕНИЕ ЗА ИЗПЪЛНЕНИЕ НА КОМИСИЯТА
от 14 ноември 2011 година
за изменение на Решение 2008/855/ЕО по отношение на мерките за контрол на здравето на животните, свързани с класическа чума по свинете във Франция
(нотифицирано под номер C(2011) 8095)
(текст от значение за ЕИП)
(2011/743/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
като има предвид, че:
(1)
С Решение 2008/855/ЕО на Комисията от 3 ноември 2008 г. относно мерките за контрол на здравето на животните, свързани с класическа чума по свинете в някои държави-членки (3) се установяват някои мерки за контрол във връзка с класическата чума по свинете във включените в приложението към посоченото решение държави-членки или техни региони. Този списък включва част от територията на департаментите Bas-Rhin и Moselle във Франция.
(2)
Франция информира Комисията за последното развитие по отношение на тази болест при дивите прасета на територията на региона в северната част на Вогезите, и по-специално в тази част от департаментите Bas-Rhin и Moselle, която е разположена на запад от Рейн.
(3)
От посочената информация става ясно, че класическата чума по свинете при диви прасета е ликвидирана на територията на департаментите Bas-Rhin и Moselle. В съответствие с това мерките, предвидени в Решение 2008/855/ЕО, следва вече да не се прилагат спрямо тези департаменти, а вписването за Франция в списъка, установен в приложението към посоченото решение, следва да бъде заличено. Поради това посоченото приложение следва да бъде съответно изменено.
(4)
Поради това Решение 2008/855/ЕО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В част I от приложението към Решение 2008/855/ЕО точка 2 се заличава.
Член 2
Адресати на настоящото решение са държавите-членки.
Съставено в Брюксел на 14 ноември 2011 година.

Labels: 0
18
20
6